Tesprotijos nomas

Tesprotijos nomas () – vienas iš Graikijos nomų, Epyro periferijos dalis. Sostinė – Igumenica (14,7 tūkst. gyv.). Tai vienas mažiausių Graikijos nomų. Senovėje šiame krašte gyveno senovės Graikų gentis tesprotai.

Geografija 
Su Tesprotijos nomu ribojasi:
 šiaurėja – Albanija,
 rytuose – Janinos nomas,
 pietuose – Prevezos nomas,
 vakaruose – Jonijos jūra ir Kerkyros nomas.

Didžioji dalis nomo teritorijos yra kalnai. Dauguma dirbamos žemės yra centrinės, pietinės ir vakarinės dalių slėniuose.

Tesprotijos didžiausios upės yra Tiamis (kitaip dar Kalamis) ir legendinis Acheronas.

Pakrantėje klimatas yra Viduržemio tipo. Rytinėje dalyje ir aukštikalnėse būdingos šaltos pusiau alpinio klimato žiemos.

Istorija 
Nomo teritorija iki 1913 m., kai ją Pirmojo Balkanų karo metu atkariavo Graikijos kariuomenė, buvo Osmanų imperijos dalis. Iki 1937 m. teritorija buvo Janinos nomo dalis, o 1937 m. buvo įkurtas atskiras Tesprotijos nomas.

Ekonomika 
Tesportija nuo seno yra skurdžiausia ir atkampiausias Graikijos nomas. Pagrindinės nomo ekonomikos šakos yra žemės ūkis ir turizmas.

Turistus nome traukia gausūs paplūdimiai ir kurortas Syvota, taiop pat senovinių miestų Titanės ir Nekromantejono griuvėsiai.

Infrastruktūra 
1996 m. buvo pradėta statyti automagistralė Egnatia Odos (kitaip dar ). Šis kelias, jungiantis Jonijos jūris pakrantę su Salonikais, oficlialiai atidarytas 2009 m.
Kiti svarbūs keliai yra GR-19 ir GR-6.

Igumenicos uostą keltų linijos jungia su Kerkyros ir Paksio salomis bei Italija.

Savivaldybės

Buvusios provincijos 
Seniau Tesprotijos nome buvo šios provincijos:
 Tiamidės provincija (centras Igumenica)
 Filiato provincija (centras Filiates)
 Margaričio provincija (centras Margariti)
 Soulio provincija (centras Paramythia)

Nuorodos 

Graikijos nomai